ນິວຊີແລນ ເຂົ້າ​ຮ່ວມ​ປະ​ຊາ​ຄົມ​ສາ​ກົນ ໃນການ​ສົ່ງ​​ກຳ​ລັງ ຮັກ​ສາ​ຄວາມສະ​ຫງົບ ໄປ​ປະ​ຈຳ​ຢູ່​ໝູ່​ເກາະ​ ໂຊ​ໂລມອນ
ນະຄອນຫຼວງໂຮ​ເນຍ​ຣາ ສ່ວນຫຼາຍແລ້ວແມ່ນມີ​ຄວາມ​ງຽບສະຫງົບ ຫຼັງຈາກເກີດການກໍ່ຄວາມວຸ້ນວາຍ ແລະການ​ປຸ້ນ​ສະ​ດົມໃນເດືອນແລ້ວນີ້. ທຸ​ລະ​ກິດ​ຫຼາຍ​ແຫ່ງ​ໃນ​ເຂດ​ຄຸ້ມເມືອງ​ຈີນ​​ໄດ້​ຖືກ​ທຳລາຍ.
ຕຳຫຼວດນິວຊີແລນທີ່ຖືກສົ່ງໄປປະຕິບັດໜ້າທີ່ຊົ່ວຄາວຢູ່ໝູ່ເກາະໂຊໂລມອນ (Solomon) ໄດ້ເລີ່ມທຳການລາດຕະເວນຫຼັງຈາກເກີດຄວາມວຸ້ນວາຍໃນ ເດືອນແລ້ວນີ້ ຄວາມຮຸນແຮງຢູ່ຕາມຖະໜົນຫົນທາງໄດ້ຜ່ອນຄາຍລົງ, ແຕ່ຄວາມເຄັ່ງຕຶງທາງດ້ານການເມືອງກ່ຽວກັບການພົວພັນລະຫວ່າງໝູ່ເກາະໃນເຂດມະຫາສະໝຸດປາຊີຟິກີຕອນໃຕ້ແຫ່ງນັ້ນກັບ ຈີນ ແລະໄຕ້ຫວັນແມ່ນຍັງສືບຕໍ່ມີຢູ່ Phil Mercer ມີລາຍງານຈາກນະຄອນ Sydney, ຊຶ່ງບົວສະຫວັນຈະນຳມາສະເໜີທ່ານ ໃນອັນດັບຕໍ່ໄປ ບັນດາເຈົ້າໜ້າທີ່ຕຳຫຼວດ ແລະທະຫານຂອງນິວຊີແລນ ໄດ້ເຂົ້າຮ່ວມກັບເຈົ້າໜ້າທີ່ຮັກສາສັນຕິພາບຄົນອື່ນໆ ຈາກອອສເຕຣເລຍ, ປາປົວນິວກີນີ ແລະຟີຈີ ໃນ ການດຳເນີນຄວາມພະຍາຍາມເພື່ອຮັກສາຄວາມເປັນລະບຽບຢູ່ໃນໝູ່ເກາະໂຊໂລມອນ (Solomon) ພວກເຂົາເຈົ້າໄດ້ຖືກສົ່ງໄປປະຕິບັດງານຢູ່ທີ່ນັ້ນ ຫລັງຈາກໄດ້ມີການຮ້ອງຂໍການຊ່ວຍເຫຼືອຈາກສາກົນ ໂດຍລັດຖະບານຂອງໝູ່ເກາະດັ່ງກ່າວ ນະຄອນຫຼວງໂຮເນຍຣາ (Honiara) ສ່ວນຫຼາຍແລ້ວແມ່ນມີຄວາມງຽບສະຫງົບ ຫຼັງຈາກເກີດການກໍ່ຄວາມວຸ້ນວາຍ ແລະການປຸ້ນສະດົມໃນເດືອນແລ້ວນີ້ ທຸລະກິດຫຼາຍແຫ່ງໃນເຂດຄຸ້ມເມືອງຈີນໄດ້ຖືກທຳລາຍ, ແລະຢ່າງໜ້ອຍ 3 ຄົນເສຍຊີວິດໄປ ຄວາມວຸ້ນວາຍໄດ້ກະຕຸ້ນໃຫ້ມີເຫດການຕ່າງໆ ການປະທ້ວງທີ່ສ່ວນໃຫຍ່ຖືກນຳພາໂດຍຊາວບ້ານທີ່ອາໄສຢູ່ໃນແຂວງມາລາຍຕາ (Malaita) ທີ່ມີຄວາມໂກດແຄ້ນຍ້ອນຄິດວ່າ ມີການຂາດຄວາມຮັບຜິດຊອບ ແລະຄວາມໂປ່ງໃສຂອງເຈົ້າໜ້າທີ່ທີ່ໄດ້ຮັບການເລືອກຕັ້ງ ພວກນັກວິເຄາະກ່າວວ່າ ການລະບາດຂອງໄວ ຣັສໂຄໂຣນາ ໄດ້ເຮັດໃຫ້ຄວາມບໍ່ສະເຫມີພາບຍິ່ງເລິກລົງໄປອີກ ອິດທິພົນທາງດ້ານພູມສາດການເມືອງທີ່ກວ້າງຂວາງ ກໍຍັງກະຕຸ້ນໃຫ້ເກີດຄວາມບໍ່ສະຫງົບ ເຊັ່ນກັນ ການຕັດສິນໃຈຂອງນາຍົກລັດຖະມົນຕີມານາເຊ ໂຊກາວາເຣ (Manasseh Sogavare) ທີ່ຈະປ່ຽນຄວາມຈົງຮັກພັກດີດ້ານການທູດຈາກໄຕ້ຫວັນມາເປັນ ຈີນໃນປີ 2019 ນັ້ນ ຍັງສືບຕໍ່ເຮັດໃຫ້ເກີດຄວາມເຄັ່ງຕຶງ ໃນວັນຈັນຜ່ານມານີ້, ທ່ານໂຊກາວາເຣ (Sogavare) ໄດ້ລອດພົ້ນຈາກການລົງຄະແນນສຽງບໍ່ໄວ້ວາງໃຈໂດຍບັນດາສະມາຊິກລັດຖະສະພາ ໃນການກ່າວໃຫ້ຄຳເຫັນຢູ່ໃນລັດຖະສະພານັ້ນ, ທ່ານແມັດທີວ ເວລ (Matthew Wale), ຜູ້ນຳຝ່າຍຄ້ານ, ໄດ້ກ່າວຫານາຍົກລັດຖະມົນຕີ ວ່າໄດ້ຮັບອິດທິພົນ ຈາກຈີນຫລາຍເກີນໄປ ທ່ານເວລກ່າວດັ່ງນີ້: ໃນທາງກົງກັນຂ້າມ, ທ່ານໂຊກາວາເຣ (Sogavare) ກັບກ່າວອ້າງວ່າ ພວກຕຳໜິທ່ານ ເປັນພວກຮັບໃຊ້ແກ່ໄຕ້ຫວັນ ທ່ານກ່າວດັ່ງນີ້: ຄວາມຮຸນແຮງລະຫວ່າງຊາວເມືອງກວາດອລຄາແນລ (Guadalcanal) - ຊຶ່ງເປັນເກາະທີ່ຈະເລີນຮຸ່ງເຮືອງເປັນທີ່ຕັ້ງຂອງນະຄອນຫຼວງໂຮເນຍຣາ ແລະພວກ ຍົກຍ້າຍຖິ່ນຖານຈາກເກາະມາລາຍຕາ (Malaita) ໄດ້ກະຕຸ້ນໃຫ້ມີການແຊກແຊງຂອງກຳລັງທີ່ນຳພາໂດຍອອສເຕຣເລຍ ໃນປີ 2003 ການປະຕິບັດງານໃນການຮັກສາສັນຕິພາບໄດ້ແກ່ຍາວມາຮອດປີ 2017 ປະເທດໃນຂົງເຂດມະຫາສະໝຸດປາຊີຟິກຕອນໃຕ້ແຫ່ງນັ້ນມີປະຊາຊົນປະມານ 700,000 ຄົນ, ສ່ວນໃຫຍ່ແມ່ນຊົນເຜົ່າຂອງເມລາເນເຊຍ (Melanesian) ຍັງບໍ່ເປັນທີ່ຈະແຈ້ງເທື່ອວ່າ ການດຳເນີນຄວາມພະຍາຍາມຮັກສາສັນຕິພາບທີ່ນຳພາໂດຍອອສເຕຣເລຍໃນປັດຈຸບັນນີ້ ຈະແກ່ຍາວໄປຮອດດົນປານໃດ